RAZUMIJEM PROČITANO

MEDO SE PRERANO PROBUDIO

Iz brloga svog je zimus

izišao stari medo.

Šapama je trlj’o oči

i pažljivo sve razgled’o.

Vidje da je nebo vedro,

ali šuma još ne lista.

Potok ispod leda šušti,

a s drveta inje blista.

„Još je zima!“, rekao je

i zijevnuo dvaput lijeno,

pa zlovoljno gunđajući

polako u spilju krenuo.

Vjeverica ga je s grane

gledala gdje tromo gega.

Ljutit je obilazio

sve oveće hrpe snijega.

A kada su malo zatim

zečevi što svuda trče

kraj medine spilje prošli,

čuli su ga kako hrče.

*Dobriša Cesarić*

1. Koji je naslov pjesme?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. Pjesmu je napisao \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

3. U pjesmi se spominju likovi: \_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_\_ i \_\_\_\_\_\_\_\_\_\_\_\_\_\_\_\_\_.

4. Zaokruži točne odgovore.

Medo je zimus izišao iz:

1. duplje
2. gnijezda
3. brloga.

Čuo je da ispod leda šušti:

1. potok
2. rijeka
3. jezero.

Vidio je da s drveta blista:

1. kiša
2. snijeg
3. inje.

5. Ako je tvrdnja točna zaokruži DA. Ako je tvrdnja netočna zaokruži NE.

Lisica je s grane gledala medvjeda. DA NE

Kraj medine spilje prošli su zečevi. DA NE

8. Zečevi su čuli kako medo:

1. hrče
2. pjeva
3. brunda.